Diari Oficial de la Generalitat Valenciana


Sumari del DOGV 4038, del 09-07-2001 (2001/6374)

RESOLUCIÓ de 21 de juny de 2001, de la subsecretària de Promoció Cultural, per la qual es concedixen dos beques d'investigació amb la finalitat de concloure la catalogació dels fons del Museu de Belles Arts de València, una beca de col·laboració bibliogràfica per a participar en les labors d'organització i informatització de la seua biblioteca, i una altra beca de col·laboració en didàctica museística per a participar en les tasques de preparació i execució de plans i activitats de didàctica del museu, convocades per l'Ordre de 14 de març de 2001, de la Conselleria de Cultura i Educació (DOGV número 3.982 de 19.04.2001).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4038

Data del DOGV
:   09-07-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/6374


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 21 de juny de 2001, de la subsecretària de Promoció Cultural, per la qual es concedixen dos beques d'investigació amb la finalitat de concloure la catalogació dels fons del Museu de Belles Arts de València, una beca de col·laboració bibliogràfica per a participar en les labors d'organització i informatització de la seua biblioteca, i una altra beca de col·laboració en didàctica museística per a participar en les tasques de preparació i execució de plans i activitats de didàctica del museu, convocades per l'Ordre de 14 de març de 2001, de la Conselleria de Cultura i Educació (DOGV número 3.982 de 19.04.2001). [2001/Q6374]
  
Vista l'acta de la reunió del 18 de juny de 2001 de la comissió qualificadora del concurs públic convocat per l'Ordre de 14 de març de 2001, de la Conselleria de Cultura i Educació, per a la concessió dos beques d'investigació amb la finalitat de concloure la catalogació dels fons del Museu de Belles Arts de València, una beca de col·laboració bibliogràfica per a participar en les labors d'organització i informatització de la seua biblioteca, i una altra beca de col·laboració en didàctica museística per a participar en les tasques de preparació i execució de plans i activitats de didàctica del museu (DOGV número 3.982, de 19.04.2001), i d'acord amb la delegació efectuada pel conseller en la disposició final primera de l'ordre de convocatòria indicada, resolc:
  
Primer
  
Concedir les dos beques d'investigació amb la finalitat de concloure la catalogació dels fons del Museu de Belles Arts de València, la de col·laboració bibliogràfica per a participar en les labors d'organització i informatització de la seua biblioteca, i la de col·laboració en didàctica museística per a participar en les tasques de preparació i execució de plans i activitats de didàctica del museu als concursants següents:
  
Dos beques d'investigació dels fons museogràfics del museu de belles arts de valència:
  
Amat de la Flor, M.ª del Mar
  
Ridaura Cumplido, Concepción
  
Una beca de col·laboració bibliogràfica al Museu de Belles Arts de València:
  
Morales Ferrer, Juan Francisco
  
Una beca de col·laboració en didàctica museística al Museu de Belles Arts de València:
  
Alejo Egea, Antonio
  
Segon
  
La dotació econòmica de les beques serà de 1.500.000 pessetes cada una, equivalents a 9.015,18 euros, pagadores en lliuraments mensuals per l'import corresponent i a càrrec de l'aplicació pressupostària 12.40.758.92.1, codi de línia T1849000, del pressupost de la Generalitat Valenciana per a l'any 2001.
  
Tercer
  
La duració de les beques serà del 25 de juny al 31 de desembre de 2001. Es duran a terme en 39 hores setmanals, en horari de dilluns a divendres, de 8.00 a 15.00 hores, i dos hores dos vesprades a la setmana. Els beneficiaris presentaran una declaració jurada en el sentit d'acreditar la seua disponibilitat horària per al compliment de l'horari, ja que l'adjudicació de la beca està condicionada a l'efectivitat del compliment. En el cas que algun dels adjudicataris no poguera complir l'horari establit, seria l'aspirant següent en l'orde de baremació el beneficiari de la beca en qüestió.
  
Quart
  
Excloure les sol·licituds presentades pels aspirants següents:
  
Per no estar en possessió de les titulacions requerides, d'acord amb la base tercera de l'orde de referència:
  
Valverde Enguídanos, Isabel
  
De la Concepción Escudero, Sonia
  
Oltra Castelló, Lorena
  
Borillo Gamón, M.ª Amparo
  
Muñoz Juan, Celia
  
Martín Tomás, M.ª Dolores
  
Ramia Blasco, Helena
  
Cobos Castillo, Isabel
  
Per no posseir la nacionalitat espanyola, d'acord amb la base tercera de l'orde de convocatòria:
  
Barrier, Françoise
  
Per ser beneficiaris d'altres beques similars en l'actualitat, d'acord amb el que establix la base huitena de l'orde de convocatòria:
  
Mir Cuñat, José
  
Catalán Martí, José Ignacio
  
Cinqué
  
Desestimar la resta de sol·licituds presentades.
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició s'haurà d'interposar davant de l'òrgan que dicta el present acte en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació.
  
València, 21 de juny de 2001.- La subsecretària de Promoció Cultural (p. d. Orde de 14 de març de 2001, DOGV número 3.982, de 19.04.2001): Consuelo Ciscar Casabán.